CELEX: 
Language: bg
Date: 2018-04-04 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за поправка на текста на български език на Делегиран регламент (ЕС) 2017/653 за допълване на Регламент (ЕС) № 1286/2014 на Европейския парламент и на Съвета относно основните информационни документи за пакети с инвестиционни продукти на дребно и основаващи се на застраховане инвестиционни продукти (ПИПДОЗИП) чрез определяне на регулаторните технически стандарти за представянето, съдържанието, преразглеждането и изменението на основните информационни документи, както и за условията за изпълнение на изискването за предоставяне на тези документи

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В текста на български език на Делегиран регламент (ЕС) 2017/653 е допусната грешка. С цел текстът на посочения език да се уеднакви с текста на останалите езици е необходимо да се приеме делегиран регламент за поправка на Делегиран регламент (ЕС) 2017/653.
            
            
               2.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               С настоящия делегиран регламент се поправят грешки в превода на текста на български език.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 4.4.2018 година
            
            
               за поправка на текста на български език на Делегиран регламент (ЕС) 2017/653 за допълване на Регламент (ЕС) № 1286/2014 на Европейския парламент и на Съвета относно основните информационни документи за пакети с инвестиционни продукти на дребно и основаващи се на застраховане инвестиционни продукти (ПИПДОЗИП) чрез определяне на регулаторните технически стандарти за представянето, съдържанието, преразглеждането и изменението на основните информационни документи, както и за условията за изпълнение на изискването за предоставяне на тези документи
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 1286/2014 на Европейския парламент и на Съвета от 26 ноември 2014 г. относно основните информационни документи за пакети с инвестиционни продукти на дребно и основаващи се на застраховане инвестиционни продукти (ПИПДОЗИП)
                  1
               , и по-специално член 8, параграф 5, член 10, параграф 2 и член 13, параграф 5 от него,
            
            
               като има предвид, че:
            
            
               (1)В текста на български език на Делегиран регламент (ЕС) 2017/653 на Комисията
                  2
                — в приложение II, част 2, точка 51, е допусната грешка относно броя на степените, с които се увеличава показателят за кредитен риск (credit risk measure — CRM).
            
            
               (2)Поради това текстът на Делегиран регламент (ЕС) 2017/653 на български език следва да бъде съответно поправен. Поправката не се отнася за текста на останалите езици,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В част 2 от приложение II към Делегиран регламент (ЕС) 2017/653 точка 51 се заменя със следното:
            
            
               „CRM по точка 45 от настоящото приложение се увеличава с три степени, когато даден ПИПДОЗИП е част от собствените средства на длъжника на ПИПДОЗИП, както са определени в член 4, параграф 1, точка 118 от Регламент (ЕС) № 575/2013 на Европейския парламент и на Съвета (*) или в член 93 от Директива 2009/138/ЕС.
            
         
         
            
            
               (*)
                     Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).“.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 4.4.2018 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 352, 9.12.2014 г., стр. 1. 
               
               
                  
                     (2)
                  
                        Делегиран регламент (ЕС) 2017/653 на Комисията от 8 март 2017 г. за допълване на Регламент (ЕС) № 1286/2014 на Европейския парламент и на Съвета относно основните информационни документи за пакети с инвестиционни продукти на дребно и основаващи се на застраховане инвестиционни продукти (ПИПДОЗИП) чрез определяне на регулаторните технически стандарти за представянето, съдържанието, преразглеждането и изменението на основните информационни документи, както и за условията за изпълнение на изискването за предоставяне на тези документи (ОВ L 100, 12.4.2017 г., стр. 1).